พระราชกฤษฎีกาจัดตั้งเทศบาลตำบลตาคลีจังหวัดนครสวรรค์พ.ศ. ๒๕๒๔ ภูมิพลอดุลยเดชป.ร.ให้ไว้ ณวันที่ ๑๒ มิถุนายน พ.ศ. ๒๕๒๔เป็นปีที่ ๓๖ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรจัดตั้งสุขาภิบาลตาคลีอำเภอตาคลี จังหวัดนครสวรรค์ ขึ้นเป็นเทศบาลตำบลอาศัยอำนาจตามความในมาตรา๑๕๙ ของรัฐธรรมนูญแห่งราชอาณาจักรไทย มาตรา ๖ แห่งพระราชบัญญัติสุขาภิบาล พ.ศ.๒๔๙๕ และมาตรา ๙ แห่งพระราชบัญญัติเทศบาล พ.ศ. ๒๔๙๖ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกาจัดตั้งเทศบาลตำบลตาคลีจังหวัดนครสวรรค์ พ.ศ. ๒๕๒๔มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้จัดตั้งสุขาภิบาลตาคลีอำเภอตาคลี จังหวัดนครสวรรค์ ขึ้นเป็นเทศบาลตำบล มีชื่อว่า เทศบาลตำบลตาคลีจังหวัดนครสวรรค์มาตรา ๔ให้กำหนดเขตเทศบาลตำบลตาคลี จังหวัดนครสวรรค์ ไว้ดังนี้ด้านเหนือ ตั้งแต่หลักเขตที่ ๑ซึ่งตั้งอยู่ห่างจากศูนย์กลางทางหลวงแผ่นดิน หมายเลข ๑ ตอนลพบุรี - ชัยนาท ฟากเหนือ ตรง กม. ๒๕๘.๕๕๐ ตามแนวเส้นตั้งฉากระยะ ๕๐๐ เมตรเป็นเส้นขนานกับทางหลวงแผ่นดินหมายเลข ๑ ตอนลพบุรี - ชัยนาทไปทางทิศตะวันออกเฉียงเหนือผ่านทางรถไฟสายเหนือ ถึงหลักเขตที่ ๒ซึ่งตั้งอยู่ห่างจากศูนย์กลางทางหลวงแผ่นดินหมายเลข ๑ ตอนลพบุรี - ชัยนาท ฟากเหนือตรง กม. ๒๕๔.๑๐๐ ตามแนวเส้นตั้งฉาก ระยะ ๕๐๐ เมตรด้านตะวันออก จากหลักเขตที่ ๒ เป็นเส้นตั้งฉากกับทางหลวงแผ่นดินหมายเลข๑ ตอนลพบุรี - ชัยนาท ตรง กม. ๒๕๔.๑๐๐ ไปทางทิศใต้ถึงหลักเขตที่ ๓ ซึ่งตั้งอยู่ห่างจากศูนย์กลางทางหลวงแผ่นดินหมายเลข ๑ ตอนลพบุรี ชัยนาท ฟากใต้ ตรง กม. ๒๕๔.๑๐๐ตามแนวเส้นตั้งฉาก ระยะ ๕๐๐ เมตรจากหลักเขตที่ ๓ เป็นเส้นขนานกับทางหลวงแผ่นดินหมายเลข ๑ตอนลพบุรี - ชัยนาท ไปทางทิศตะวันตก ถึงหลักเขตที่ ๔ ซึ่งตั้งอยู่ห่างจากถนนอินทรวิชัยฟากตะวันออก ตามแนวเส้นตั้งฉาก ระยะ ๕๐๐ เมตรจากหลักเขตที่ ๔ เป็นเส้นขนานกับถนนอินทรวิชัย ไปทางทิศใต้ถึงหลักเขตที่ ๕ ซึ่งตั้งอยู่ห่างจากด้านตะวันออกของทางรถไฟสายเหนือตามแนวเส้นตั้งฉาก ระยะ ๕๐๐ เมตรจากหลักเขตที่ ๕ เป็นเส้นขนานกับทางรถไฟสายเหนือ ไปทางทิศตะวันออกเฉียงใต้ถึงหลักเขตที่ ๖ ซึ่งตั้งอยู่ห่างจากด้านตะวันออกเฉียงเหนือของทางรถไฟสายเหนือ ตรงกม. ๑๘๘.๐๐๐ ตามแนวเส้นตั้งฉาก ระยะ ๕๐๐ เมตรด้านใต้ จากหลักเขตที่ ๖ เป็นเส้นตรงไปทางทิศตะวันตกเฉียงใต้ผ่านทางรถไฟสายเหนือ ตรง กม. ๑๘๘.๐๐๐ ถึงหลักเขตที่๗ ซึ่งตั้งอยู่ริมถนนเข้าโรงงานชลประทานซีเมนต์ฟากใต้ ห่างจากด้านตะวันตกเฉียงใต้ของทางรถไฟสายเหนือตรง กม. ๑๘๘.๐๐๐ ตามแนวเส้นตั้งฉาก ระยะ ๑,๐๐๐ เมตรด้านตะวันตก จากหลักเขตที่ ๗ เป็นเส้นขนานกับทางรถไฟสายเหนือไปทางทิศตะวันตกเฉียงเหนือ ผ่านถนนเข้าโรงงานชลประทานซีเมนต์ ผ่านถนนประชาอุทิศถึงหลักเขตที่ ๘ ซึ่งตั้งอยู่เชิงเขาตาคลี ด้านตะวันออกห่างจากด้านตะวันตกของทางรถไฟสายเหนือ ตามแนวเส้นตั้งฉาก ระยะ ๑,๐๐๐ เมตรจากหลักเขตที่ ๘ เลียบเชิงเขาตาคลี ด้านตะวันออกไปทางทิศเหนือและทางทิศตะวันตก ถึงหลักเขตที่ ๙ ซึ่งตั้งอยู่เชิงเขาตาคลีด้านเหนือ ห่างจากศูนย์กลางทางหลวงแผ่นดินหมายเลข ๑ ตอนลพบุรี ชัยนาท ฟากใต้ตามแนวเส้นตั้งฉาก ระยะ ๕๐๐ เมตรจากหลักเขตที่ ๙ เป็นเส้นขนานกับทางหลวงแผ่นดินหมายเลข ๑ตอนลพบุรี ชัยนาท ไปทางทิศตะวันตกถึงหลักเขตที่ ๑๐ ซึ่งตั้งอยู่ห่างจากศูนย์กลางทางหลวงแผ่นดินหมายเลข ๑ตอนลพบุรี ชัยนาท ฟากใต้ ตรง กม. ๒๕๘.๕๕๐ ตามแนวเส้นตั้งฉาก ระยะ ๕๐๐ เมตรจากหลักเขตที่ ๑๐ เป็นเส้นตรงไปทางทิศเหนือผ่านทางหลวงแผ่นดินหมายเลข ๑ ตอนลพบุรี ชัยนาท ตรง กม. ๒๕๘.๕๕๐ บรรจบกับหลักเขตที่๑ดังปรากฏในแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ให้มีหลักย่อยปักไว้เพื่อแสดงแนวเขตตามสมควรมาตรา ๕ ในระหว่างดำเนินการเลือกตั้งสมาชิกสภาเทศบาลตำบลตาคลีจังหวัดนครสวรรค์ ให้รัฐมนตรีว่าการกระทรวงมหาดไทยแต่งตั้งกรรมการสุขาภิบาลตาคลี อำเภอตาคลีจังหวัดนครสวรรค์ ซึ่งพ้นจากตำแหน่งในวันที่พระราชกฤษฎีกานี้ใช้บังคับ ดำเนินกิจการในหน้าที่ของคณะเทศมนตรีไปพลางก่อนจนกว่าคณะเทศมนตรีที่ได้รับแต่งตั้งตามมาตรา ๓๗ แห่งพระราชบัญญัติเทศบาล พ.ศ. ๒๔๙๖เข้ารับหน้าที่มาตรา ๖ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการพลเอก ป.ติณสูลานนท์นายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกาจัดตั้งเทศบาลตำบลตาคลีจังหวัดนครสวรรค์ พ.ศ. ๒๕๒๔(ดูข้อมูลจากภาพกฎหมาย)หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากสุขาภิบาลตาคลี อำเภอตาคลี จังหวัดนครสวรรค์ มีสภาพเหมาะสมที่จะยกฐานะขึ้นเป็นเทศบาลตำบลเพื่อให้ประชาชนในท้องถิ่นนั้นได้ปกครองดูแล และทะนุบำรุงท้องถิ่นของตนตามระบบเทศบาล จึงจำเป็นต้องตราพระราชกฤษฎีกานี้ขึ้นปิติวรรณ/จัดทำ๑๗ มีนาคม๒๕๖๓อรญา/ตรวจ๑๔ เมษายน๒๕๖๓[๑] ราชกิจจานุเบกษา เล่ม ๙๘/ตอนที่ ๑๐๑/ฉบับพิเศษ หน้า ๑๙/๒๔มิถุนายน ๒๕๒๔